רננה רז

רננה רז (נולדה ב-29 ביולי 1978) היא רקדנית, כוריאוגרפית, שחקנית וזמרת ישראלית. רז נולדה בפתח תקווה לאם מורה לתנ"ך ולאב שעוסק בשיווק. היא החלה לרקוד בגיל 5 אצל המורה למחול מרים קופמן ולמדה בבית הספר התיכון לאומנויות על שם תלמה ילין, רז לא התגייסה לצבא. היא למדה ריקוד ב'בת דור', ורקדה בקבוצת המחול של נעה דר ובלהקתו של עידו תדמור. משנת 1999 היא פועלת כיוצרת עצמאית בתחום המחול. יצירותיה הוצגו ביפן, ברזיל, גרמניה, פולין והולנד. בשנת 2001 השתתפה בביאנלה של ונציה בעבודתו של אהד פישוף והאמן אורי קצנשטיין. כמו כן, יצרה כוריאוגרפיות לתיאטראות הבימה, הקאמרי והחאן. רז למדה תיאטרון ב'תיאטרון החדר - המעבדה לתיאטרון' של אמיר אוריין. רז לימדה ב"בצלאל", ומלמדת בחוג לתיאטרון באוניברסיטת חיפה. השתתפה בהצגה 'סיפורו של איש בודד' מאת עופר עמרם ובבימויו בתיאטרון צוותא, ו'אשת' מאת אלית ובר ובבימויה בתיאטרון גבעתיים. ב-2003 גילמה את ציפורה רוטנברג בטלנובלה החסידית "החצר", ב-2004 גילמה את קרן בטלנובלה "אהבה מעבר לפינה"; גילמה את ענבל בעונה הראשונה של סדרת הטלוויזיה היומית "ראש גדול"; וגילמה את אפרת בסדרת הטלוויזיה "מעורב ירושלמי". ב-2005 השתתפה בסרטו של סטיבן ספילברג "מינכן". ב-2007 גילמה את גאיה בסדרת הטלוויזיה "אולי הפעם"; וגילמה את נעמה בסדרת הטלוויזיה "האקס המיתולוגי". ב-2008 גילמה את ענת בן טובים, התפקיד ראשי בסדרת הטלוויזיה "המקום". בשנת 2011 השתתפה בסדרה החברים של נאור. רז שיחקה בסרט זוכה פרס אופיר "למלא את החלל" (2012), ובתפקיד ראשי בסרט הקצר "ערומים" של יורם זקס לצד דני גבע (2015). ב-2019 שיחקה בסרט "מראות שבורות". בשנת 2015 יצרה את ההצגה "השימוע" בה גם שיחקה, ועסקה בפרשת פיטוריו של המורה אדם ורטה. על יצירתה זו זכתה בפרס שולמית אלוני. רז השתתפה במספר פרסומות עבור חברת החשמל. כמו כן, רז היא פרזנטורית בקמפיין של לשכת הפרסום הממשלתית לחיסכון במים, מטעם רשות המים. בשנת 2022 שיחקה בסדרה "מיוחדת" של כאן חינוכית את אורלי דהאן. השתתפה בפרק בסדרה טיטו ורוחו בתפקיד שני הברמן, פסיכולוגית. בשנת 2024 השתתפה בסדרה טיפול לילי, בה גילמה את שירן, אשתו לשעבר של הפסיכולוג לואי מנסור, שלאחר דיכאון שמה קץ לחייה. מופיעה בסדרה בפלאשבקים בזיכרונם של בעלה וילדיה. פרס שר המדע התרבות והספורט ליוצרים בראשית דרכם לשנת 2002. פרס שר החינוך התרבות והספורט ליוצרים צעירים לשנת 2003. פרס התיאטרון בכוריאוגרפיה לשנת 2004. פרס רוזנבלום לשנת 2006. פרס שר המדע התרבות והספורט 2006. פרס היצירה על שם שולמית אלוני 2018. רז נישאה בטקס נישואים רפורמי עם אור מורן, אנימטור ומעצב גרפי במקצועו. את הטקס ערכה אמה של רז, מירה רז, רבה רפורמית בהכשרתה. באפריל 2011 נולדה לזוג בת ראשונה. לזוג שני ילדים. בעקבות אישור "חוק הלאום" בכנסת ב־2018 כתבה רז בטוויטר: "אני פנויה גם לקמפיין 'ישראל מתביישת' אם מישהו בעניין". לקראת הבחירות לכנסת ה-19, חשפה רז כי היא מצביעה למפלגת מרצ. מדיה וקבצים בנושא רננה רז בוויקישיתוף אתר האינטרנט הרשמי של רננה רז רננה רז, ברשת החברתית פייסבוק רננה רז, ברשת החברתית אקס (טוויטר) רננה רז, ברשת החברתית אינסטגרם רננה רז, במיזם "אישים" לתיעוד היצירה הישראלית רננה רז, במסד הנתונים הקולנועיים IMDb (באנגלית) רננה רז, באתר "אידיבי", מאגר הידע העברי לקולנוע ישראלי ועולמי רננה רז, באתר ספר הקולנוע הישראלי רננה רז, באתר AllMovie (באנגלית) רננה רז, במסד הנתונים הקולנועיים KinoPoisk (ברוסית) רננה רז, בארכיון הבימה רננה רז, באתר האופרה הישראלית תל אביב-יפו רננה רז באתר עמותת הכוריאוגרפים. ירעם נתניהו, שליפות עם רננה רז, באתר nrg‏, 20 במרץ 2007 גבי בר חיים, רננה רז: רוקדת על כל החתונות, באתר nrg‏, 23 ביולי 2008 יונתן קלדרון, רננה רז מעלה את הדיבוק באוב, באתר nrg‏, 28 במאי 2009 רוני דורי, עכבר העיר אונליין, רננה רז מרקידה את מיכאל גורביץ', באתר הארץ, 25 ביוני 2009 תמר קומם, דיוקן בננה - רננה רז, אתר "בננות", 10 בספטמבר 2009 רועי בהריר, רוקדנית, באתר nrg‏, 30 בינואר 2010 אבישי מתיה, ‏"יש לי חיבה לביזאר", באתר גלובס, 26 באפריל 2010 גוני נוי, עכבר הבית עם רננה רז: ריקוד מוקלט, באתר הארץ, 16 בפברואר 2011 רננה רז ויוחאי מטוס, החברים הכי טובים: רננה רז ויוחאי מטוס, באתר הארץ, 1 במאי 2012 חגית רון רבינוביץ', "אני ממלכתית", באתר ישראל היום, 6 ביולי 2012 ליאת רון, ‏רננה רז: "כשעושים תוכנית מחול בטלוויזיה, זה לא מחול", באתר גלובס, 22 ביולי 2013 עידו שחם, עכבר העיר אונליין, רננה רז: "יש אנשים שאי אפשר באמת לנהל איתם דיאלוג", באתר הארץ, 29 בינואר 2016 אורית מרלין-רוזנצוייג, רננה רז: "יש הרבה אנשים שלא מאמינים שישראל מתייבשת", באתר Xnet‏, 29 ביולי 2018 שיר זיו, "הרגל שלי לא עולה גבוה כמו פעם, אבל הגוף עוד זוכר ומרגיש", באתר ישראל היום, 21 במרץ 2019 רותי זוארץ, ‏רננה רז: "אם אנשי ציבור יתחילו להביע את דעתם זה יהפוך להיות משהו שבכלל לא מתעכבים עליו", באתר onlife,‏ 3 באפריל 2019 גילי איזיקוביץ, רננה רז: "לא דמיינתי שארקוד בגיל 40", באתר הארץ, 26 ביוני 2019 רועי בהריר, רוקדנית, באתר nrg‏, 30 בינואר 2010 גבי בר-חיים, רננה רז: רוקדת על כל החתונות, באתר nrg‏, 23 ביולי 2008 בית ספר למחול שנסגר, ואינו קשור ללהקת בת-דור מרב יודילוביץ', רננה רז: "אנשים לא עצרו לחשוב על דברי המורה אדם ורטה", באתר ynet, 27 ביולי 2015 מיה אשרי, רננה רז ורנא אבו פריחה זכו בפרס שולמית אלוני ליצירות עבריות וערביות, באתר הארץ, 10 בדצמבר 2018 Instagram, www.instagram.com רותה קופפר, "טיפול לילי": סדרה שמותחת את גבולות הז'אנר, באתר כלכליסט, 2 ביולי 2024 tomroshko, רננה רז היא יופי של אמא, באתר מגזין את, ‏2012-01-15 מאיה נחום שחל, רננה רז: "אני עובדת על לא לחוש אשמה", באתר כלכליסט, 17 במאי 2022 יונתן ריגר, ‏"לא מתביישת במדינה אלא במנהיגים", באתר ‏מאקו‏, 31 ביולי 2018 ויטה קיירס, צפו: רננה רז אוהבת אישה, באתר ynet, 10 בדצמבר 2012